**ДЕТСКА ГРАДИНА № 186 „ДЕНИЦА“**

**СТОЛИЧНА ОБЩИНА – РАЙОН „МЛАДОСТ”**

**1799 София ж.к.”Младост” – 2, ул. „Малкият принц“ № 4, тел.: 02 / 967 60 58**

[**www.denica186.com**](http://www.denica186.com) **;[odzdenica@abv.bg](mailto:odzdenica@abv.bg);**

**изх № 134 / 11.10.2017 г.**

**О Б Я В А**

ЗА ПРОВЕЖДАНЕ НА КОНКУРС ПО ДОКУМЕНТИ ЗА ДОПЪЛНИТЕЛНИ ОБРАЗОВАТЕЛНИ ДЕЙНОСТИ ИЗВЪН ОСНОВНИТЕ ФОРМИ НА ПЕДАГОГИЧЕСКО ВЗАИМОДЕЙСТВИЕ

ЗА УЧЕБНИТЕ 2017 / 2018 , 2018 / 2019, 2019 / 2020 Г.

На основание Раздел II, чл.8 от Правилата за осъществяване на допълнителни образователни дейности в общинските детски градини на територията на Столична община, приети с Решение № 135 по Протокол № 30 от 06.04.2017 г. на СОС и писмено заявено желание от страна на родителите, ДГ № 186 „Деница“обявява конкурс по документи за допълнителни образователни дейности извън основните форми на педагогическо взаимодействие за учебните 2017/ 2018; 2018/2019 и 2019/2020 г. както следва:

* **ЛАТИНО И МОДЕРНИ ТАНЦИ;**

Допълнителните образователни дейности се осъществяват от физически и/или юридически лица, регистрирани по Търговския закон и Закона за търговския регистър или от юридически лица с нестопанска цел, които имат за предмет в учредителния акт извършването на стопанска дейност при условията на чл. 3, ал. 4 и ал. 5 от Закона за юридическите лица с нестопанска цел.

I. НЕОБХОДИМИ ДОКУМЕНТИ ЗА УЧАСТИЕ В КОНКУРСА:

**1.** Списък на документите, съдържащи се в офертата;

**2**. Заявление за участие;

**3**. Заверено от участника копие на документа за регистрация или единен идентификационен код /ЕИК/, когато участникът е юридическо лице или едноличен търговец, а когато е физическо лице - копие от документ за самоличност. Когато не е посочен ЕИК участниците са длъжни да представят удостоверение за актуално състояние - оригинал или заверено копие. Участник, който е сдружение с нестопанска цел следва да представи съдебно решение за регистрация и заверено копие от устава /устройствения правилник/ на дружеството.

**4.** Документ от психодиспансер /за всеки преподавател/;

**5**. Декларация, че няма конфликт на интереси между кандидата и органа, пред който се кандидатства;

**6.** Валидно свидетелство за съдимост за всеки един преподавател;

**7.** Документи, удостоверяващи професионалната квалификация и правоспособност на кандидата - дипломи, удостоверения, сертификати и др.

**8.** Референции, доказващи качеството на услугата - максимум 15 на брой.

**9.** Проект на договор, в който се попълват данните на кандидата и се подписва от него.

10. Оферта, която трябва да съдържа:

**а)** ниво на квалификация на преподавателите;

**б)** професионален опит в предлаганата област на ДОД;

**в)** програма по възрастови групи;

**г)** цена на ДОД за едно дете, за едно занимание;

**д)** размер на отстъпката в % от събраните такси, който Изпълнителят ще превежда по банковата сметка на детската градина;

е) срок, за който ще бъде предоставена образователната дейност, но не по-дълъг от 3 /три/ учебни години.

II.КРИТЕРИИ ЗА ОЦЕНКА НА ОФЕРТИТЕ:

1. Степен на квалификация на преподавателите - максимален брой точки 30. Максималният брой точки се образува по следните показатели:

а) за степен бакалавър - 10 т.;

б) за степен магистър - 15 т.;

в) за наличие на допълнителна професионална квалификация в областта на

предлаганата ДОД - 15 т.

2. Професионален опит в предлаганата ДОД - максимален брой точки - 20. Максималният брой точки се образува по следните показатели:

а) до 3 години - 5 т.;

б) от 4 до 10 години - 10 т.;

в) над 10 години - 20 т.;

3. Програма за обучение на децата - максимален брой точки - 15.

Максималният брой точки се образува по следните показатели:

а) програма за обучение на децата, която не е съобразена с изграждане на компетентности и/или заложби по образователни направления и не е приета от педагогическия съвет - 0 т.;

б) програма за обучение на децата, която в непълна степен надгражда определени компетентности и/или заложби по образователни направления и елементи от тях, приета от Педагогически съвет - 5 т.;

в) програма за обучение на децата, която напълно надгражда определени компетентности и/или заложби по образователни направления и елементи от тях, приета от педагогическия съвет - 15 т.

4. Цена на ДОД за едно дете - **максимален брой точки - 10.**

**Цената се определя по следната формула:**

**Цена на ДОД=** **Най-ниската предложена ––––––––х10 =**

**Цената, предложена от друг участник.**

(ДОД- допълнителна образователна дейност)

5. Размер на отстъпката в **%** от събраните такси - максимален брой точки - 15. Размерът на отстъпката се определя по следната формула:

**Отстъпка = Отстъпката, предложена от съответния участник х 15 =**

**Най-високата предложена отстъпка**

6.Социална отговорност- **максимален брой точки - 10. Максималният брой точки се определя по следните показатели:**

-до 3 деца, които ще ползват безплатно ДОД - 4 т.;

-до 5 деца, които ще ползват безплатно ДОД - 7 т.;

-над 5 деца. които ще ползват безплатно ДОД - 10 т.

**Максималният брой точки по всички критерии е 100.**

Ш. НАЧИН НА ПРОВЕЖДАНЕ НА КОНКУРСА:

1. Конкурсът се провежда по документи от комисия, определена със заповед на директора на ДГ № 186 „Деница“.

2. В комисията участват представители на детската градина, на районната администрация, на Обществения съвет и на Родителското настоятелство.

3. Контролът по изпълнение на заповедта се осъществява от директора на ДГ № 186 „Деница“.

4. Конкурсът се провежда след представяне на минимум две оферти.

5. Ако за участие в конкурса няма постъпили оферти или е постъпила само една оферта, срокът за подаване на офертите се удължава с 15 дни. Информацията за удължаване на срока се публикува на видно място в сградата на детската градина, на сайта на Столична община и в сградата на районната администрация -„Младост”.

6. Ако за участие в конкурса и след удължаване на срока по ал. 5 няма подадени оферти или има подадена само една оферта, комисията провежда конкурса или го прекратява със заповед на директора на детската градина.

**IV. ДОКУМЕНТИТЕ ЗА УЧАСТИЕ В КОНКУРСА СЕ ПОСТАВЯТ В ДВА ОТДЕЛНИ ПЛИКА:**

1. В плик "А" се поставят документите от т. 1 до т. 9 включително.
2. В плик Б" с надпис "Оферта" се поставя попълнената оферта съгласно изискванията, описани в т.10.
3. Двата плика се поставят в един голям бял запечатан плик, предоставен от детската градина. Пликовете се номерират от служител в детската градина по реда на постъпването със съответния входящ номер от Дневника за входяща кореспонденция, с посочени дата, месец, година и час.

V. ПРОВЕЖДАНЕ НА КОНКУРСА:

1. Комисията не допуска до участие в конкурса кандидат в случай, че установи непълнота в представените документи, неспазен срок за подаване и неспазване на изискванията посочени в **т.I.**
2. Работата на комисията приключва в двуседмичен срок след изтичане на срока за подаване на офертите. За работата си комисията съставя протокол, който се предава на директора на ДГ № 186 „Деница чрез Дневника за входяща и изходяща кореспонденция.
3. Класирането на участниците се извършва съгласно обявените критерии.
4. В тридневен срок от получаване на протокола, директорът на ДГ № 186 „Деница“ издава заповед за определяне на спечелилия конкурса кандидат. Заповедта се връчва лично срещу подпис или с препоръчано писмо с обратна разписка на спечелилия кандидат и останалите участници.
5. Със спечелилия кандидат се сключва договор, съгласно Приложение № 1 към Правилата за осъществяване на допълнителни образователни дейности. Договорът се сключва между директора на ДГ № 186 „Деница“ и спечелилият конкурса участник.
6. Допълнителните образователни дейности се провеждат извън времето за провеждане на основните форми на педагогическо взаимодействие и се организират при спазване на действащото законодателство.

**VI. СРОК И МЯСТО ЗА ПОДАВАНЕ НА ДОКУМЕНТИТЕ:**

**от 23.10.2017 г. до 27.10.2017 г. включително**

**ДГ № 186 „Деница“, ж.к.”Младост” – 2, ул. „Малкият принц“ № 4**

**от 9.00 до 16.00 часа в канцеларията на детската градина**

**Телефон за контакт: 02/ 967 60 58**

Резултатите от конкурса ще бъдат обявени на сайта и в сградата на ДГ № 186 „Деница“.

**АНТОАНЕТА КРЪСТАНОВА:**

**ДИРЕКТОР НА ДГ № 186 „ДЕНИЦА“**